google/wiki40b huggingface dataset:
Kobyla (prírodná rezervácia)

Opis oblasti

V severnej časti prírodnej rezervácie je bývalý hlboký lom Na Kobyle. Ťažbou sa odkryli početné krasové úkazy, ktoré sú z archeologického pohľadu významné. Najvýznamnejšou z nich je jaskyňa Chlupáčova sluj s významnými nálezmi kostí savcov zo stredného až mladšieho paleolitu.
Zo zvlášť chránených druhov rastie na území rezervácie predovšetkým silno ohrozený poniklec lúčny český a tiež ohrozené druhy nevädza Triumfettova, dub plstnatý alebo drieň obyčajný. Na území lomu, opusteného v 30. rokoch 20. storočia, rastú mokraďové púpava slatinná (Taraxacum quaesitum) a púpava bavorská (Taraxacum bavaricum). Na vápencových stenách sa vyskytuje ohrozený druh machu prútnik zdobný (Bryum elegans). Z vreckatých húb je preukázaný výskyt vzácnej pakorienkovky čiernej a z stopkovýtrusných húb potom vzácna vločkovka žltozelená.
Bohatá je fauna bezstavovcov. Pod kameňmi žije vzácny stepný mravec (Myrmica deplanata). Na svíb krvavý je potravinovo viazaný vzácny byľomor (Craneiobia corni). 
V jazierku v lomu žije mlok bodkovaný, zo žiab skokan hnedý a ropucha obecná. Vtákov hniezdi na území okolo 60 druhov. Medzi významné patria hlavne žlna zelená, žlna sivá, ďateľ veľký a ďateľ čierny, rovnako ako sova obyčajná, kolibkárik sykavý a sedmohlások hájový.
Demänová (sedlo)

Polohopis

Sedlo leží na pomedzí Oravských Beskýd (severná časť), Kysuckej vrchoviny (západná časť) a Podbeskydskej vrchoviny (východná časť). Prechádza ním Kysucko-oravská cyklomagistrála.
Puchay

Poloha

Obec má rozlohu 13,93 km². Najvyšší bod je položený 177 m n. m. a najnižší bod 93 m n. m.

Obyvateľstvo

Počet obyvateľov obce je 571 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kompilát

Kompilát alebo kompilácia (autor kompilátu sa volá kompilátor) je dielo, väčšinou vedecké, ktoré vzniklo skompilovaním viacerých iných diel. Kompilát niekedy nemá ďaleko k plagiátu. Ak niekto označí dielo za kompilát, má to väčšinou pejoratívny nádych. Výnimočne môže byť kompilát pozoruhodným tvorivým činom.
Pozri aj: kompilačná platňa
Titicaca

Titicaca je najväčšie jazero v Južnej Amerike s rozlohou 8 800 km² a s nadmorskou výškou 3 821 m n. m. zároveň najvyššie položené jazero s obchodnou lodnou prepravou na svete a najväčšie sladkovodné jazero v Južnej Amerike. Je bezodtokové a vulkanického pôvodu.
Leží v Andách na hraniciach Peru a Bolívie. Priemerná hĺbka je medzi 140 a 180 m, najväčšia 304 m. Teplota vody dosahuje 13 °C. Ústi do neho viac ako 25 riek a rieka Desaguadero vytvára spojnicu so susedným jazerom Poopó. Má 41 ostrovov, niektoré z nich sú husto obývané.

Obyvateľstvo

Počas rokov 500 až 1200 žila v okolí jazera civilizácia mesta Tiahuanaco. V 13. storočí prišli k jazeru Inkovia, ktorí sa tu usadili až v 15. storočí.
Na jazere žije populácia Urov na 27 umelých ostrovoch, vyrobených z plávajúcich zväzkov trstiny totora (Scirpus californicus).
Poľovníctvo

Poľovníctvo odbor, ktorý sa zaoberá chovom, ochranou, zušľachťovaním a lovom zvere a hospodárskym zhodnocovaním úlovkov. Zaraďuje sa do poľnohospodárskej výroby i do lesníctva. Má však aj rekreačný význam.
Lov, ktorý je najstaršou zložkou poľovníctva je ľuďmi praktizovaný od praveku. Až do stredoveku mohli lov na území Slovenska uskutočňovať aj široké masy obyvateľstva. S rozvojom feudálnej moci sa poľovníctvo stalo výsadou vládnucej triedy. Začali sa objavovať zákazy lovu niektorých druhov zveri, alebo zákazy niektorých spôsobov lovu. Od 16. storočia mali spravidla poddanské obce zákaz zaoberať sa lovom. Neskôr v 18. storočí sa zákaz rozšíril aj na obyvateľstvo miest. V 19. storočí bolo poľovníctvo možné vykonávať spravidla iba v prípade ak daná osoba vlastnila určitú rozlohu pôdy.
Le Pouliguen

Poloha

Obec má rozlohu 4,39 km². Najvyšší bod je položený 23 m n. m. a najnižší bod 0 m n. m.

Obyvateľstvo

Počet obyvateľov obce je 4 977 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Codemasters

Vývoj spoločnosti

Už od roku 1982 vlastnila Darlingova rodina spoločnosť Galactic Software, ktorá ale nezaznamenala taký úspech ako Codemasters. V úplných začiatkoch po roku 1986 spoločnosť Codemasters vyvíjala hry pre osembitové počítače ZX Spectrum. Jedným z výrobkov Codemasters pre túto platformu bola aj obľúbená séria Dizzy.
Od roku 1992 Darlingovci obmedzili predaj ich lacných hier v prospech drahších, ale tiež kvalitnejších projektov. S vymiznutím trhu hier pre osembitové počítače sa spoločnosť začala sústrediť na hry pre konzoly a tiež 16-bitové počítače. Darlingovci ukončili sériu ich lacných (budgetových) hier Dizzy a zažili úspech zo sériou Micro Machines, ktorej zatiaľ posledný diel, veľmi sa líšiaci od prvého, vyšiel roku 2006, a tiež s tenisovou hrou Pete Sampras Tennis.
Od roku 1997 až do súčasnosti tvoria a vydávajú Codemasters pravidelne na niekoľkých platformách (PC, PlayStation 3 a Xbox 360) ich sériu pretekárskych simulátorov Race Driver, ktorá v súčasnosti s najnovším TOCA Race Driver 3: The Ultimate Racing Simulator má 6 dielov, navyše v lete roku 2008 pribudol ďalší, a to Race Driver: GRID. Ďalším realistickým závodným simulátorom, tentoraz špecializovaným na rally, je séria Colin McRae Rally (6 dielov), najnovším je Colin McRae: DiRT 3, ktorý obsahuje cez milión možných zvukových kombinácií, a tým ponúka najviac zvukov v závodných hrách vôbec. Codemasters boli tiež vydavateľom FPS hry od českej spoločnosti Bohemia Interactive Studio Operation Flashpoint, ale tiež vyvíja FPS, napríklad Turning point: Fall of liberty.
V súčasnosti Codemasters pracujú prevažne na projektoch pre PC a hracie konzoly (PS2...) ako sú napríklad Race Driver: GRID a Operation Flashpoint 2 (ktorý už však nebude kvôli právnym sporom dielom Bohemia Interactive Studio) a pokračovanie úspešnej série Dirt: Showdown.
Verdon (Dordogne)

Poloha

Obec má rozlohu 4,95 km². Najvyšší bod je položený 172 m n. m. a najnižší bod 58 m n. m.

Obyvateľstvo

Počet obyvateľov obce je 50 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Discovery (raketoplán)

Stavba

Kontrakt na stavbu raketoplánu Discovery bol zadaný 29. januára 1979. Jeho stavba bola dokončená 12. augusta 1983, čiže v čase, keď mal prvý raketoplán Columbia za sebou už niekoľko misií. 5. novembra 1983 sa Discovery presunul z Palmdale, kde bol skonštruovaný, na leteckú základňu Edwards. Na Kennedyho vesmírne stredisko na Floride bol raketoplán privezený 9. novembra 1983 a na prvý let bol pripravený 2. júna 1984.

Charakteristika

Pri svojom prvom štarte vážil orbiter Discovery 67 100 kg. Bol o 3 370 kg ľahší ako najstarší raketoplán Columbia a o 318 kg ľahší ako druhý vyrobený exemplár Challenger. Na znížení hmotnosti oproti predchádzajúcim exemplárom malo výrazný podiel použitie iného typu tepelnej izolácie na hornom povrchu nosných plôch a trupu. Keramické dlaždice boli nahradené pružnou izoláciou z kremennej plsti. Na moduloch motorov OMS mal však silnejšiu tepelnú ochranu ako Columbia a Challenger. Discovery mal okrem toho niektoré nosné rebrá v konštrukcii krídiel vyrobené z grafitoepoxydového laminátu, kým staršie exempláre mali všetky rebrá z hliníka. Spolu s Challengerom boli jedinými dvoma raketoplánmi schopnými niesť raketový stupeň Centaur vo svojom nákladovom priestore.

Ostatné významné lety

Raketoplán Discovery má za sebou veľké úspechy. 29. septembra 1988 obnovil štartom misie STS-26 lety raketoplánov po havárii Challengera v roku 1986. Bol to práve Discovery, ktorý vypustil Hubblov vesmírny ďalekohľad. Po svojej 22. misii absolvoval deväťmesačnú dôkladnú údržbu, opravu a modernizáciu nazývanú OMDP (Orbiter Maintenance Down Period). Počas jeho druhej OMDP v roku 2003 havaroval raketoplán Columbia, a tak boli všetky lety raketoplánov pozastavené. 26. júla 2005 opäť ako prvý obnovil štartom misie STS-114 lety raketoplánov. Pri štarte sa opäť nečakane odtrhli kusy izolačnej peny, ktoré spôsobili haváriu Columbie. Pri kontrole externou kamerou počas letu na obežnej dráhe bolo nájdené uvoľnené tesnenie vyčnievajúce zo škáry medzi doštičkami tepelného štítu. Členovia posádky vystúpili do otvoreného vesmíru a čiastočne problém napravili. Raketoplán sa úspešne vrátil na Zem 9. augusta 2005 pri vysokom záujme médií. Ďalšie lety raketoplánov boli odložené, až kým sa nepodarilo vyriešiť problémy a vyhovieť prísnym podmienkam, ktoré boli zostavené vyšetrovacou komisiou po havárii Columbie. Ďalšou misiou bol let STS-121. Raketoplánu sa podarilo úspešne odštartovať až 4. júla 2006, 6. júla sa spojil s Medzinárodnou vesmírnou stanicou (ISS), a 17. júla úspešne pristál v Kennedyho vesmírnom stredisku na Floride. Jeho poslednou misiou bol let STS-133 so štartom 24. februára 2011. Po 12 dňoch sa 9. marca vrátil na Zem. Discovery má za sebou najviac letov zo všetkých raketoplánov – 39. Žiadna iná kozmická loď nevzlietla do vesmíru viackrát.
Middelkerke

Obyvateľstvo

Obec má približne 18 636 obyvateľov (2010).
Lutzelhouse

Poloha

Obec má rozlohu 28,58 km². Najvyšší bod je položený 1 003 m n. m. a najnižší bod 244 m n. m.

Obyvateľstvo

Počet obyvateľov obce je 1 824 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bérat (Haute-Garonne)

Poloha

Obec má rozlohu 24,46 km². Najvyšší bod je položený 265 m n. m. a najnižší bod 202 m n. m.

Obyvateľstvo

Počet obyvateľov obce je 2 777 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Predná hoľa (geomorfologická časť)

Vymedzenie

Územie leží v najvýchodnejšej časti Nízkych Tatier, od zvyšku pohoria oddelené údolím Čierneho Váhu. Západne leží Teplická kotlina, juhozápadným smerom nadväzuje horstvo Kráľovej hole. Juhovýchodným smerom sa rozkladá Slovenský raj, tvoriaci podcelok Spišsko-gemerského krasu a severný okraj ostro vymedzuje Vikartovská priekopa, prináležiaca Hornádskej kotline.

Ochrana územia

Časť územia tejto časti Kráľovohoľských Tatier leží v Národnom parku Slovenský raj, okrajovo v Národnom parku Nízke Tatry, resp. ich ochrannom pásme. Osobitne chránenou lokalitou je prírodná rezervácia Barbolica a prírodná pamiatka Hranovnické pleso.

Turizmus

Táto časť Nízkych Tatier a Národného parku Slovenský raj patrí medzi pokojnejšie a tichšie oblasti. Sieť chodníkov smeruje do Smrečinského sedla, odkiaľ sa dá dostať na Kráľovu hoľu, či do lokality Pusté Pole.
Hydina (potok)

Prameň

Hydina vyteká z jazierka pri osade Látkovce na okraji Strážovských vrchov v nadmorskej výške približne 285 m n. m.

Opis toku

Najprv tečie viac-menej severojužným smerom, južne od Látkoviec sa stáča a pokračuje západným smerom. Pod osadou Jerichov sa začína stáčať, podteká štátnu cestu č. 9, po pribratí Miezgovského potoka už opäť tečie severojužným smerom a napája spomenuté vodné plochy. Pod Nedašovským rybníkom sa stáča juhojuhozápad, juhovýchodne od Veľkých Ostratíc tečie na krátkom úseku najprv na juh, následne sa stáča na západ a podteká železničnú trať Trenčín – Chynorany južne od spomenutej obce. Medzi železničnou traťou a ústím tečie západoseverozápadným smerom a križuje Rybiansky kanál.

Ústie

Do Bebravy sa vlieva na Bebravskej nive juhozápadne od obce Ostratice v nadmorskej výške cca 178 m n. m.
Chabeuil (obec)

Poloha

Obec má rozlohu 41,07 km². Najvyšší bod je položený 381 m n. m. a najnižší bod 153 m n. m.

Obyvateľstvo

Počet obyvateľov obce je 6 735 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Celles (Cantal)

Poloha

Obec má rozlohu 18,35 km². Najvyšší bod je položený 1 075 m n. m. a najnižší bod 800 m n. m.

Obyvateľstvo

Počet obyvateľov obce je 232 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Newcombov paradox

Paradox

Hráč hrá hru, riadenú predpovedačom. V rôznych verziách paradoxu môže byť predpovedač mimozemšťan, umelá inteligencia, veštec, neurovedec. Hráčovi sa ukážu 2 krabice. Jedna priesvitná (krabica A) a druhá nepriesvitná (krabica B). Hráč si môže zobrať buď obidve krabice, alebo len krabicu B. V krabici A sa nachádza viditeľne 1000 $. Obsah krabice B sa určí nasledovne: Pred začatím hry, predpovedač sa bude snažiť uhádnuť, aké rozhodnutie spraví hráč. Ak predpovedal, že hráč zoberie obidve krabice, krabicu B nechal prázdnu. Ak ale predpovedal, že hráč zoberie iba krabicu B, tak do nej dal 1 000 000 $. Máme informáciu, že predpovedač sa ešte nikdy nepomýlil. Po tom ako hráč vojde do miestnosti a vidí krabice, s ktorými už nikto nebude manipulovať, ako sa má rozhodnúť?

Jedna krabica

Keďže máme informáciu o 100% úspešnosti predpovedača a nemáme dôvod si myslieť, že sa teraz pomýli. Všetci čo v minulosti zobrali iba krabicu B, vyhrali 1 000 000 $. Preto máme zobrať iba krabicu B.
Boisdinghem

Poloha

Obec má rozlohu 3,13 km². Najvyšší bod je položený 167 m n. m. a najnižší bod 104 m n. m.

Obyvateľstvo

Počet obyvateľov obce je 226 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Goncourtova cena

Goncourtovou cena (fr. Prix Goncourt) je najvýznamnejšia francúzska literárna cena. Vznikla na základe závetu Edmonda de Goncourt v ktorom ustanovil zriadenie desaťčlennej akadémie (l'Académie Goncourt), ktorá od roku 1903 každoročne vyberá najvýznamnejší román francúzskej literatúry.
Cena je vyhlasovaná v parížskej reštaurácii Drouant po skončení obeda členov akadémie, ktorí tu doživotne vlastnia príbor. Hodnotiaca porota pracuje v zložení deviatich spisovateľov a jedného recenzenta. Každý literát dostáva cenu maximálne raz za život. Jedinou výnimkou je autor Romain Gary, ktorý ocenenie získal za knihu Les Racines du ciel (1956) a druhýkrát pod pseudonymom Émile Ajar za La vie devant soi.
Finančná odmena je zanedbateľná, v roku 2009 predstavovala 10 €. Napriek tomu prestíž ocenenia zaisťuje laureátovi zvýšenie predajnosti jeho diel.
Alzing

Poloha

Obec má rozlohu 4,54 km². Najvyšší bod je položený 313 m n. m. a najnižší bod 214 m n. m.

Obyvateľstvo

Počet obyvateľov obce je 459 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bonnetan

Poloha

Obec má rozlohu 4,29 km². Najvyšší bod je položený 100 m n. m. a najnižší bod 34 m n. m.

Obyvateľstvo

Počet obyvateľov obce je 810 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Næstved

Šport

Miestny futbalový klub Næstved BK sa stal v rokoch 1980 a 1988 vicemajstrom Dánska. Næstved bol jedným z usporiadateľských miest Majstrovstiev sveta v hádzanej žien v roku 2015.
Číselná sústava

Číselná sústava je spôsob, akým sú zapisované čísla pomocou znakov (nazývaných cifry).
Podľa spôsobu určenia hodnoty čísla z daného zápisu rozlišujeme dva hlavné druhy číselných sústav: pozičné číselné sústavy a nepozičné číselné sústavy. V minulosti sa však tiež používali spôsoby zápisu, ktoré boli kombináciou oboch typov. Dnes sa používajú väčšinou pozičné sústavy.

Dejiny

Prirodzenou pomôckou na vyjadrenie počtu boli odjakživa prsty na rukách a na nohách človeka. Bohužiaľ nestačili na vyjadrenie väčšieho počtu ako 20. Preto sa osvedčili zárezy do stien jaskýň starovekých lovcov, neskôr do hlinených doštičiek. Tu sa ale objavil ďalší problém: ak bolo čiar veľmi veľa, boli veľmi ťažko spočítateľné. Preto sa zaviedli špeciálne symboly pre označenie určitého počtu menších značiek (napr. Mayovia používali na označenie jednotiek bodku, na označenie pätíc – prsty jednej ruky – vodorovnú čiaru, na označovanie počtu 20 – prsty na celom tele – zvislú čiaru.
Potom napr. číslo 52 zapísali ako .
Egypťania neskôr zaviedli znaky pre oveľa väčšie čísla (100, 1 000 ...) ako aj pre zlomky (1/3, 1/10 ...).  
Snahu Rimanov o skrátený zápis čísel poznajú aj dnešné generácie: 
napr. číslo 4 – IV, číslo 10 – X, číslo 49 – XLIX, číslo 100 – C, 500 – D, 1000 – M, ale matematické operácie s takto zapísanými číslami boli ťažko vykonateľné. 
Ukázalo sa, že je výhodnejšie zapisovať cifry od 1 po 9 špeciálnymi znakmi a ich pozíciou vo výslednom zápise čísla vyjadriť desiatky, stovky, tisícky ... 
To dalo základ vzniku pozičných číselných sústav. Bol to objav starovekých Indov koncom 7. storočia, ktorí zaviedli aj zápis pre číslo nula, cifier bolo teda 10, a tak dali základ desiatkovej číselnej sústave.
Zápis cifier, ako ich poznáme dnes, zaviedli Arabi, ktorí len poopravili Indskú myšlienku.

Zaujímavosti

Dvanástková sústava Sumerov je dávaná do súvislosti s šesťprstou ľudskou rasou, ktorá sa vyskytuje v mýtoch rôznych národov. Druhým možným dôvodom existencie tejto sústavy môže byť jednoduchšie delenie čísel na tretiny oproti desiatkovej sústave. Tretím možným vysvetlením je počet článkov na štyroch prstoch jednej ruky, pričom palec stužil len ako pomôcka pre odčítanie jednotlivých článkov pri počítaní.
Pulzujúca premenná hviezda

Pulzujúca premenná hviezda je fyzická premenná hviezda, ktorej jasnosť sa plynule, obyčajne periodicky mení vplyvom cyklického rozpínania a zmršťovania celej hviezdy alebo len jej povrchových vrstiev. Toto rozpínanie respektíve zmršťovanie môže byt sférické (radiálna pulzácia) alebo nesférické (neradiálna pulzácia). Pri expanzii sa rozmery hviezdy zväčšia, povrchová teplota klesne a jej jasnosť sa zníži; pri zmrštení sa hviezda zmenší, jej teplota stúpne, a tým sa zvýši aj jej jasnosť. 
Príčinou pulzácií sú ionizačné zóny vodíka a hélia vo hviezde, ktoré majú vysokú opacitu. Po nahromadení energie vnútri hviezdy a po jej presune smerom von sa rozmer hviezdy zväčší, ale vplyvom gravitácie sa opäť zmenší, nastáva pulzácia. Vplyvom pulzácií sa vonkajšie vrstvy hviezdy vzhľadom na pozorovateľa systematicky približujú alebo vzďaľujú, takže možno pozorovať periodický dopplerovský posun spektrálnych čiar; pulzačné rýchlosti vrstiev sa pohybujú v rozmedzí 40 – 200 km/s. Periódy pulzujúcich premenných hviezd sa pohybujú v rozmedzí od zlomku dňa po niekoľko sto dní. Pulzujúce premenné hviezdy patria k mladým, stredne starým i starým premenným hviezdam.

Ostatné

Podľa klasifikačného systému 4. vydania katalógu GCVS sa k pulzujúcim premenným hviezdam zaraďujú aj premenné hviezdy typov α Cygni, γ Centauri, BL Herculis, PV Telescopii, SX Phoenicis a ZZ Ceti. 
Premenné hviezdy typu α Cygni sú neradiálne pulzujúce nadobry spektrálnych typov Beq – Aeq, triedy svietivosti Ia, s typickou amplitúdou zmien zdanlivej jasnosti približne 0,1ᵐ. Zmeny ich zdanlivej jasnosti vznikajú superpozíciou viacerých oscilácií s veľmi podobnými periódami; pozo­rujú sa cykly zmien jasnosti od niekoľkých dní po niekoľko desiatok dní. Premenné hviezdy typu γ Centauri sú príbuzné premenným hviezdam typu β Cep; majú spektrálny typ B2 – B3 a triedy svietivosti IV a V; periódy a amplitúdy zmien ich zdanlivej jasnosti sú približ­ne o jeden rád menšie ako pri pulzujúcich premenných hviezdach typu β Cep a sú v rozmedzí 0,02 – 0,04 d, resp. 0,015 – 0,025ᵐ. Premen­né hviezdy typu BL Herculis sa vyznačujú asymetriou (hrbom) zostupnej vetvy ich svetelných kriviek; ich periódy sú v rozmedzí 1 – 8 d. Sú to pulzujúce premenné hviezdy halovej populácie alebo starej zložky diskovej populácie Galaxie. Premenné hviezdy typu PV Telescopii sú héliové nadob­ry spektrálneho typu Bp so slabými čiarami vodíka a zosilnenými čiarami hélia a uhlíka. Ich periódy sú 0,1 – 1 d, amplitúdy zmien zdanlivej jasnosti okolo 0,1ᵐ. Premenné hviezdy typu SX Phoenicis sú pulzujúce podtrpaslíky spektrálnych typov A2 – F5; prejavujú sú­časne niekoľko periód zmien jasnosti v rozmedzí 0,04 – 0,08 d (neradiálne pulzácie) a premennú amplitú­du dosahujúcu 0,7ᵐ. Sú príbuzné premenným hviezdam typu δ Sct a patria do halovej populácie alebo do starej zložky diskovej populácie Galaxie. Premenné hviezdy typu ZZ Ceti sú pulzujúce biele trpaslíky s periódami zmien ich zdanlivej jasnosti 30 s až 25 min a s amplitúdami v rozmedzí 0,001 – 0,2ᵐ; niekedy sa vyskytujú vzplanu­tia s veľkosťou 1ᵐ. Ich pulzácie sú neradiálne, pozoruje sa niekoľko blízkych periód súčasne.
Vendeuvre-du-Poitou

Poloha

Obec má rozlohu 41,62 km². Najvyšší bod je položený 158 m n. m. a najnižší bod 69 m n. m.

Obyvateľstvo

Počet obyvateľov obce je 2 950 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Équeurdreville-Hainneville

Poloha

Obec má rozlohu 12,83 km². Najvyšší bod je položený 173 m n. m. a najnižší bod 0 m n. m.

Obyvateľstvo

Počet obyvateľov obce je 17 386 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
9823 Annantalová

(9823) Annantalová je planétka, ktorú objavili Cornelis Johannes van Houten a Ingrid van Houten-Groeneveldová na fotografických platniach exponovaných Tomom Gehrelsom v noci 25./26. marca 1971 na observatóriu Mt. Palomar v Kalifornii. Je pomenovaná po slovenskej astronómke Anne Antalovej.

Objav a pomenovanie

Planétka sa v čase objavu nachádzala v západnej časti súhvezdia Panna (Virgo), asi 4,5° SSZ od jasnej hviezdy  Vir (Porrima, +2,9 mag), mala zdanlivú fotografickú jasnosť +18,5 mag a bola 4271. planétkou objavenou v rámci prvej fotografickej prehliadky zameranej na vyhľadávanie Trójanov (planétok v libračných bodoch L₄ a L₅ sústavy Slnko – Jupiter). Svedčí o tom aj jej predbežné označenie 4271 T–1, ktoré dostala krátko po objave. V objavovej opozícii bola planétka na observatóriu Mt. Palomar pozorovaná aj v ďalších 7 nociach (vrátane predobjavovej 24. marca) a celkovo bolo zmeraných 10 pozícií, neskôr zaslaných do MPC. Naposledy bola planétka pozorovaná v noci 15./16. mája 1971. Neskôr sa našlo ešte jedno predobjavové pozorovanie z tohto observatória z 23. novembra 1954. Planétka bola na Mt. Palomare pozorovaná aj počas dvoch nocí v roku 1994 (12. septembra a 1. októbra, spolu 6 pozícií). Očíslovanie planétky bolo zverejnené v cirkulári MPC č. 33216 vydanom dňa 8. decembra 1998.
Planétka je pomenovaná po Anne Antalovej (nar. 1936), od roku 1958 pracovníčke Astronomického ústavu SAV v Tatranskej Lomnici. Venovala sa analýze slnečných javov a významnou mierou prispela k štúdiu slnečných erupcií a charakteristík slnečného cyklu. Meno planétky sa stalo oficiálnym po zverejnení v cirkulári MPC č. 41570 vydanom dňa 11. novembra 2000 Medzinárodnou astronomickou úniou.

Dráha

Planétka obieha okolo Slnka v strednej vzdialenosti 356 mil. km po mierne excentrickej dráhe s dobou obehu 3,68 roku (1342 dní). K Zemi sa približuje na minimálnu vzdialenosť 159 mil. kilometrov a jej veľkosť je odhadovaná na približne 3,5 km.

Zaujímavosť

Planétka bola objavená na rovnakej fotografickej platni ako planétky (9821) Gitakresáková (285' juhozápadne) a (9822) Hajduková (147' ZSZ). V období od 24. marca do 16. mája 1971 boli všetky tri planétky na väčšine platní exponované súčasne.
Spitzkoppe

Spitzkoppe (Spitzkop, Groot Spitzkop, "Matterhorn of Namibia"), je skupina granitových vrchov medzi Usakos a Swakopmund v Namíbii. Vek hornín, z ktorých je masív Spitzkoppe tvorený má viac ako 700 miliónov rokov a najvyšší bod dosahuje 1 728 m n. m. (najnižší z troch vrcholov je vysoký 1 584 m). Masív nápadne vyčnieva nad okolitou rovinatou krajinou (prevýšenie je asi 700 m).
Puy-Saint-Eusèbe

Poloha

Puy-Saint-Eusèbe má rozlohu 11,31 km². Najvyšší bod je položený 2 620 m n. m. a najnižší bod 860 m n. m.

Obyvateľstvo

Puy-Saint-Eusèbe má 125 obyvateľov (2009).
Graf vývoja obyvateľstva:
Zdroje: INSEE
Chassagne

Poloha

Obec má rozlohu 16,06 km². Najvyšší bod je položený 1 252 m n. m. a najnižší bod 622 m n. m.

Obyvateľstvo

Počet obyvateľov obce je 88 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sliezske vojvodstvo (1920 – 1939)

Dejiny

Dňa 15. júla 1920 vydal poľský Sejm ústavný zákon, ktorý mal zaručovať širokú autonómiu pre časti Sliezska, ktoré by eventuálne mohli pripadnúť tomuto štátu. Túto záruku parlament vydal z dôvodu snahy nakloniť si obyvateľstvo Horného Sliezska, na území ktorého mal prebehnúť plebiscit o budúcej štátnej príslušnosti. Zákonodarná moc mala prejsť na Sliezsky parlament, ktorý mal právomoc vydávať zákony vo všetkých oblastiach, okrem vojenskej a zahraničnej. Výkonnú zložku mala v sneme zastupovať sedemčlenná vojvodská rada na čele s vojvodom a vicevojvodom, ostatných päť členov malo byť volených snemom. Bol vytvorený aj vojvodský úrad. Zákon nadobúdal účinnosť (podľa svojho článku 45) dňom prevzatia územia Sliezskeho vojvodstva Poľskou republikou.
Po uskutočnenom plebiscite bola časť Horného Sliezska odovzdaná v dňoch 17. júna až 4. júla 1922 Poľsku. K tejto časti Sliezska sa pripojilo aj územie Tešínska, odstúpené Česko-Slovenskom v roku 1920 a vytvorilo sa tak Sliezske vojvodstvo. Prvým vojvodom bol 18. júna menovaný Józef Rymer.